./data/phi0914/phi00134/phi0914.phi00134.perseus-lat1.xml
Titus Livius (Livy)
quorum agmen imperator secutus       prosequentibus cunctis, servatorem liberatoremque acclamantibus, salutatis       dimissisque iis eadem, qua venerat, via Elatiam rediit   inde cum omnibus copiis Ap Claudium legatum dimittit  per Thessaliam atque Epirum ducere Oricum iubet       atque se ibi opperiri;  inde namque in animo       esse exercitum in Italiam traicere  et L Quinctio fratri, legato et praefecto classis, scribit, ut onerarias ex omni       Graeciae ora eodem contraheret   ipse Chalcidem profectus, deductis non a       Chalcide solum sed etiam ab Oreo atque Eretria praesidiis, conventum ibi       Euboicarum habuit civitatium admonitosque,  in       quo statu rerum accepisset eos et in quo relinqueret, dimisit   Demetriadem inde proficiscitur;  deductoque praesidio prosequentibus            cunctis, sicut Corinthi et Chalcide, pergit ire in Thessaliam, ubi non       liberandae modo civitates erant, sed ex omni colluvione et confusione in aliquam       tolerabilem formam redigendae   nec enim       temporum modo vitiis ac violentia et licentia regia turbati erant sed inquieto       etiam ingenio gentis, nec comitia nec conventum nec concilium ullum non per       seditionem ac tumultum iam inde a principio ad nostram usque aetatem       traducentis   a censu maxime et senatum et       iudices legit potentioremque eam partem civitatium fecit, cui salva et       tranquilla omnia esse magis expediebat   ita cum percensuisset Thessaliam, per Epirum       Oricum, unde erat traiecturus, venit   ab Orico       copiae omnes Brundisium transportatae  inde per totam Italiam ad urbem prope       triumphantes non minore agmine rerum captarum quam suo prae se acto venerunt             postquam Romam ventum est, senatus       extra urbem Quinctio ad  res gestas edisserendas datus est triumphusque meritis ab lubentibus       decretus   triduum triumphavit  die primo arma,       tela signaque aerea et marmorea transtulit, plura Philippo adempta, quam quae ex       civitatibus ceperat; secundo aurum argentumque factum infectumque et signatum             infecti argenti fuit quadraginta tria       milia pondo et ducenta septuaginta, facti vasa multa omnis generis, caelata       pleraque, quaedam eximiae artis; et ex aere multa fabrefacta;  ad hoc clipea argentea decem  signati argenti       octoginta quattuor milia fuere Atticorum; tetrachma vocant; trium fere       denariorum in singulis argenti est pondus         auri pondo fuit tria milia septingenta quattuordecim et clipeum unum ex auro       totum et Philippei nummi aurei quattuordecim milia quingenti quattuordecim             tertio die coronae aureae, dona       civitatium, tralatae centum quattuordecim;  et       hostiae ductae et ante currum multi nobiles captivi obsidesque, inter quos       Demetrius, regis Philippi filius, fuit et Armenes, Nabidis tyranni filius,       Lacedaemonius   ipse deinde Quinctius in urbem est       invectus  secuti currum  milites frequentes ut exercitu omni ex provincia deportato   his duceni quinquageni aeris in pedites divisi,       duplex centurioni, triplex equiti         praebuerunt speciem triumpho capitibus rasis secuti, qui servitute exempti       fuerant